| **Michael Dell** |
| --- |
|  |
| Gimė | 1965 m. vasario 23 d. (58 metai)Hiustonas, Teksasas, JAV |
| Sutuoktinis (-ė) | Susan Dell |
|  |
| Veikla | Dell, Inc. pirmininkas ir generalinis direktorius |
|  |
| Alma mater | Teksaso universitetas Ostine(išmestas) |
|  |
|  **Vikiteka** | Michael Dell |

**Michael Saul Dell** (g. 1965 m. vasario 23 d.) – JAV verslo magnatas ir įmonės „Dell" įkūrėjas, pirmininkas bei generalinis direktorius. 2011 m. duomenimis, jis yra 44 turtingiausias žmogus pasaulyje, valdantis $14,6 mlrd. JAV dolerių vertės turtą, jam priklauso 243,35 mln. „Dell" akcijų, kurių vertė siekia $3,5 mlrd. ir tai sudaro 12 % įmonės nuosavybės. Jo likęs maždaug $10 mlrd. vertės turtas investuotas į kitas kompanijas.

Biografija
----------

### Jaunystė

Maiklas Delas gimė 1965 m. vasario 23 d. pasiturinčioje Teksaso žydų šeimoje. Delas pradėjo lankyti Herodo pradinę mokyklą Hiustone. Siekdamas kuo greičiau pradėti savo verslą, jis kreipėsi dėl leidimo leisti laikyti vidurinės mokyklos eksterno egzaminą, būdamas aštuonerių metų. Būdamas paaugliu savo uždirbtus pinigus investuodavo į biržas ir į brangiuosius metalus.

Maiklas pirmąjį savo skaičiuotuvą įsigijo būdamas septynerių, o su teletaipo prietaisu susidūrė mokydamasis pagrindinėje mokykloje, juo jis programuodavo po pamokų. Pirmąjį kompiuterį, Apple II, gavo būdamas 15-kos, kurį nedelsiant išmontavo, kad pamatytų, kaip jis veikia. Mokydamasis vidurinėje, vasaromis pardavinėdavo vietinio laikraščio prenumeratas. Jis pastebėjo, kad prenumeratas dažniausiai užsisakydavo jaunavedžiai ir neseniai atsikraustę gyventojai. Taigi jis nusitaikė į šią demografinę grupę, rinkdamas žmonių pavardes iš santuokų ir nekilnojamojo turto įpirkimo paraiškų. Delas per vienerius metus uždirbo $18 000 dolerių, daugiau nei jo istorijos ir ekonomikos mokytojas.

Maiklas Delas *Oracle OpenWorld* renginyje, San Franciskas 2010 m.
### Karjera

1984 m. Maiklas Delas, tuo metu dar būdamas Teksaso universiteto Ostine studentas, įkūrė „PCs Limited". Bendrabučio kambaryje įsikūrusi bendrovė pardavinėjo kompiuterius, surinktus iš atskirų dalių, suderinamus su IBM PC. Maiklas Delas nustojo mokytis tam, kad galėtų daugiau laiko skirti savo verslui, po to kai gavo apie $300 000 JAV dolerių iš savo šeimos, skirtų įmonės plėtrai.

1985 m. įmonė išleido pirmąjį savo pačių suprojektuotą kompiuterį − „Turbo PC", kurį pardavė už $795 dolerius. „PCs Limited" įdėjo skelbimus nacionaliniuose žurnaluose apie jų sistemas parduodamas tiesiogiai vartotojams, ir jog jie surinks užsakytą vienetą pagal vartotojų pasirinkimą. Įmonė pardavė maždaug nuo $50 000 iki $80 000 dolerių vertės patobulintų kompiuterių, jų dalių ar priedų. 1988 m. įmonė oficialiai buvo įregistruota „Dell Computer Corporation" vardu, persikėlė į naujas patalpas verslo centre, Ostino šiaurėje, ir pradėjo plėstis globaliai.

1992 m. būdamas 27-erių, Delas tapo jauniausiu kompanijos, kuri buvo įtraukta į žurnalo „*Fortune*" *top 500* sąrašą, generaliniu direktoriumi. 1996 m. „Dell" pradėjo pardavinėti savo produkciją internetu, taip pat tais pačiais metais įmonė paleido savo pirmuosius serverius. Netrukus „Dell" savo internetinėje svetainėje pranešė, kad per dieną uždirbo $1 mln. dolerių. 2001 m. pirmojoje pusėje, „Dell" įgijo 12,8 % pasaulio rinkos dalį, aplenkusi „Compaq" ir tapusi stambiausia kompiuterių gamintoja pasaulyje. Įmonės kompiuterių ir serverių pardavimai pasaulio ir JAV rinkose pakilo 34,3 ir 30,7 atitinkamai.

1998 m. Delas įkūrė „MSD Capital L.P." tam, kad tvarkytų savo ir jo šeimos investicijas. Investicinė veikla apima viešai pardavinėjamus vertybinius popierius, privatų kapitalą ir nekilnojamąjį turtą. Firmoje dirba apie 80 darbuotojų, filialai įsikūrę Niujorke, Santa Monikoje ir Londone.

2004 m. kovo 4 d. Maiklas Delas pasitraukė iš generalinio direktoriaus posto, bet liko direktorių tarybos pirmininku, jo vietą užėmė Kevinas B. Rolinsas (*Kevin B. Rollins*). 2007 m. sausio 31 d. paprašytas tarybos, Delas grįžo į generalinio direktoriaus postą.

Bibliografija
-------------

* Dell, Michael; Catherine Fredman (1999). *Direct From Dell: Strategies that Revolutionized an Industry*. Niujorkas, Niujorko valstija: „HarperColins Publishers". ISBN 0-88-730914-3.

Šaltiniai
---------

1. ↑  „Michael Dell profile". *World's Billionaires*. Forbes. Nuoroda tikrinta 2011-03-23. **(**angl.**)**
2. ↑  Brown, Joshua (2011-03-20). „Michael Dell's Very Big Stock Purchase". The Reformed Broker. Nuoroda tikrinta 2011-10-15. **(**angl.**)**
3. ↑  „Managing Michael Dell's multibillions". BizJournals. 2010-02-07. Nuoroda tikrinta 2011-10-15. **(**angl.**)**
4. ↑  „Biography: Michael Dell Founder & Chairman, Dell Inc". American Academy of Achievement. Suarchyvuotas originalas 2010-05-31. Nuoroda tikrinta 15 April 2010. **(**angl.**)**
5. ↑  Dell, Michael; Catherine Fredman (1999). *Direct from Dell: Strategies that Revolutionized an Industry*. HarperBusiness. pp. 4–5. ISBN 0-88730-914-3. **(**angl.**)**
6. ↑  Nancy Fowler Koehn (2001 m.). *Brand New: How Entrepreneurs Earned Consumers' Trust from Wedgwood to Dell*. Harvard Business Press. pp. 287 psl. ISBN 9781578512218. `{{cite book}}`: Patikrinkite date reikšmes: `|year=` (pagalba)
7. ↑  „Michael Dell". *National Press Club Summary*. National Public Radio. 8. Nuoroda tikrinta 16 April 2010. `{{cite web}}`: Nežinomas parametras `|ye m. birželio mėn.ar=` ignoruotas (pagalba); Patikrinkite date reikšmes: `|date=` (pagalba) **(**angl.**)**
8. ↑  Dell, Michael; Catherine Fredman (1999). *Direct from Dell: Strategies that Revolutionized an Industry*. HarperBusiness. p. xiv. ISBN 0-88730-914-3. **(**angl.**)**
9. ↑  Kanellos, Michael (2001 m. balandžio 1 d.). „Dell beats Compaq for No. 1 ranking". CNET News. Nuoroda tikrinta 16 April 2010. **(**angl.**)**
10. ↑  Dell Chief Is Replaced by Founder, *New York Times*. **(**angl.**)**